Orosz hírszerző volt a Salisbury-i novicsok mérgezés egyik feltételezett elkövetője - brit sajtó | Euronews
Orosz hírszerző volt a Salisbury-i novicsok mérgezés egyik feltételezett elkövetője - brit sajtó
Orosz hírszerző volt a Salisbury-i novicsok-mérgezés egyik feltételezett elkövetője - állítja a brit sajtó. A Daily Telegraph című napilap szerint az idegméreggel végrehajtott merénylettel gyanúsított, 39 éves Ruszlán Bosirov, az orosz Felderítő Főcsoportfőnökség kötelékébe tartozott, és az ezredesi rangig vitte.
A lap értesülései szerint a férfi akkoriban az Anatolij Csepiga nevet használta, és részt vett a csecsen és ukrajnai hadműveletekben is. Előbbiért még ki is tüntették: az "Orosz Föderáció hőse" címet kapta egy titkos ünnepségen.
Az egyik Salisbury-i áldozat, 66 éves Szkripal szintén az orosz katonai hírszerzés ezredese volt, de közben a brit külső hírszerzésnek is dolgozott. A nála éppen látogatóan lévő lányával együtt szenvedett katonai idegméreggel elkövetett mérgezést, mindketten túlélték és jelenleg ismeretlen helyen tartózkodnak.